PATVIRTINTA

 Jonavos rajono vaikų globos namų

 direktoriaus 2015 m. gruodžio 31

 įsakymu Nr. V1-118

**JONAVOS RAJONO VAIKŲ GLOBOS NAMŲ**

**2016-2018 M. STRATEGINIS VEIKLOS PLANAS**

 Naudodami protą ir širdį, darykime viską, kas gera, gražu, teisinga ir šventa.

**I.** **ĮSTAIGOS VIZIJA**

 Užtikrinti vaiko gerovę, saugumą, siekiant pozityvios jo socializacijos ir integracijos į visuomenę, skatinant visavertę asmenybės raišką.

**II.** **ĮSTAIGOS MISIJA**

 Priimame ir mylime globojamą vaiką tokį koks jis yra. Kuriame jaukią, šiltą kūrybinę erdvę – namus. Įtraukiame globojamus (rūpinamus) vaikus į įvairiausią veiklą, sudarome sąlygas protiniam ir fiziniam vystymuisi, perimti tautos kultūros pagrindus. Padedame globojamiems (rūpinamiems) vaikams atskleisti žmogiškąsias vertybes ir jomis grįsti savo gyvenimą, pasiruošti savarankiškam gyvenimui, sėkmingai integracijai į visuomenę.

1. **ĮSTAIGOS FILOSOFIJA**

 Mūsų įstaiga remiasi humanistinio ugdymo filosofija, kurios pagrindinės vertybės yra meilė ir pagarba globojamam vaikui, grožis, teisingumas ir gėris. Humaniškųjų vertybių ugdymui yra esmingai svarbu ir išlaikyti šias vertybes pabrėžiančią atmosferą, ką ir stengiasi padaryti mūsų įstaigos bendruomenė. Vaikai rado natūralų atvirumą ir imlumą estetinėms, etinėms, tautinėms ir dvasinėms vertybėms, todėl mūsų pareiga - dėti rimtas ir planingas pastangas viso vaiko galių plėtrai ir aukštųjų vertybių puoselėjimui. Vadovaudamiesi demokratiškumo, humaniškumo principais, garantuojame globojamų (rūpinamų) vaikų ir darbuotojų saugias darbo ir tobulėjimo sąlygas. Svarbiausia – pagarba vaikui, jo teisėms ir nepriklausomybei, darbuotojų reikšmingumo pripažinimas, jų kompetencijos ugdymas, asmeninės kompetencijos skatinimas.

 Duodu, kad duotum.

1. **ĮSTAIGOS VERTYBĖS**

Vaikas - visur ir visada - pirmiausia vaiko interesai.

Tolerancija - kiekvieną priimame tokį, koks jis yra.

Profesionalumas - atsakingas požiūris į darbą ir aukšta kompetencija.

Lankstumas – naujovių priėmimas, klaidų pripažinimas, tobulėjimas.

1. **ĮSTAIGOS PRINCIPAI**
2. Pagarba, tolerancija ir dėmesys globojamiems (rūpinamiems) vaikams.
3. Humaniškumas, demokratiškumas, tautiškumas, pilietiškumas, integralumas ir nuolatinis atsinaujinimas.
4. Gerbti visų bendruomenės narių laisves ir teises
5. Bendravimas ir bendradarbiavimas įgyvendinant valstybės, savivaldybės ir vaikų globos namų politiką.

**VI. ĮSTAIGOS VYSTYMO STRATEGINIAI TIKSLAI**

1. Siekti globojamo (rūpinamo) vaiko asmenybės skleidimosi, ugdant savimi ir savo gebėjimais pasitikintį žmogų.
2. Užtikrinti globos kokybę ir veiksmingumą.
3. Užtikrinti kokybišką ir efektyvų paslaugų teikimą globiamiems (rūpinamiems) vaikams.
4. Kokybiško globojamiems (rūpinamiems) vaikams pritaikyto maitinimo organizavimas.
5. Plėtoti bendradarbiavimą su valstybės, savivaldybės institucijomis, visuomeninėmis, religinėmis organizacijomis.
6. Vykdyti globojamų (rūpinamų) vaikų elgesio korekcija, formuoti būtinus socialinius įgūdžius.
7. Tobulinti strateginį valdymą.

**VIII. APLINKOS IR IŠTEKLIŲ ANALIZĖ**

 **IŠORĖS VEIKSNIAI**

**Politiniai veiksniai:**

Jonavos rajono vaikų globos namai (toliau – vaikų globos namai) yra Jonavos rajono savivaldybės įsteigta biudžetinė stacionari socialinių paslaugų įstaiga, finansuojamaiš savivaldybės biudžeto, vykdanti valstybės ir savivaldybės deleguotas funkcijas socialinės paramos srityje, teikianti globos (rūpybos), ugdymo (mokymo, lavinimo, įgūdžių, gebėjimų ir vertybinių nuostatų formavimas) ir socialines paslaugas našlaičiams, be tėvų globos likusiems vaikams, kuriems nustatyta laikinoji ar nuolatinė globa (rūpyba), arba laikinai vaikų globos namuose apgyvendintiems vaikams tol, kol bus išspręstas jų grąžinimo tėvams arba globos (rūpybos) nustatymo klausimas.

Pastaraisiais metais vyksta esminiai pokyčiai įtakojantys socialinės apsaugos politiką Lietuvoje, vaikų globos namų darbui. Tai pirmiausiai Lietuvos Respublikos įstatymai, Vyriausybės nutarimai ir kiti teisės aktai, reglamentuojantys socialinę apsaugą. Vykdydami veiklą, vaikų globos namai orientuojasi į Lietuvos Respublikos socialinės apsaugos ir darbo ministerijos įgyvendinamas užimtumo ir socialinės politikos priemones.

Vaikų globos namų tikslai ir veiklos kryptys yra nustatyti vadovaujantis Jonavos rajono savivaldybės strateginiais ir prioritetiniais tikslais, kurie yra reguliariai koreguojami, atsižvelgiant į aktualius Savivaldybės sprendimus socialinės apsaugos klausimais.

Narystė Europos Sąjungoje yra svarbus veiksnys, sąlygojantis įvairius socialinius pokyčius Lietuvoje, ji sudaro sąlygas kelti ekonominės gerovės ir gyvenimo kokybės lygį. Vaikų globos namams atsiveria galimybės pasinaudoti struktūrinių fondų lėšomis.

 **Ekonominiai veiksniai:**

 Ekonominiai sunkumai lemia įvairias socialines problemas: priklausomybę nuo alkoholio, narkotikų, nemažą savižudybių lygį ir pan. Svarbiausi uždaviniai ir toliau išlieka skurdo ir socialinės atskirties mažinimas. Vaikų globos namų finansavimas priklauso nuo Lietuvos Respublikos ekonominės būklės. Steigėjo skiriamų lėšų pakanka minimaliai organizuoti veiklą. Vaikų globos namai turi paramos gavėjo statusą.

**Socialiniai veiksniai:**

 Socialinės apsaugos sistemai didelės įtakos turi socialiniai pokyčiai, demografinė situacija. Pagrindiniai paskutinių metų demografiniai pokyčiai yra: stipriai sumažėjęs gimstamumas, esantis gerokai žemiau ribos, galinčios užtikrinti kartų kaitą. Neigiamas gyventojų prieaugis, didėjantis apsigimimų skaičius, tradicinės šeimos institucijos transformacija, migracijos srautai. Šių pokyčių pasekmė – Lietuvos gyventojų skaičiaus mažėjimas. Gyventojų senėjimą didžiąja dalimi lemia gimstamumo mažėjimas ir vidutinės gyvenimo trukmės ilgėjimas. Didėjant pagyvenusių žmonių daliai (senėjant amžiaus struktūrai), būtina laiku atlikti apsvarstytus visuomenės adaptavimo veiksmus praktiškai visose gyvenimo sferose. Visuomenės demografinis senėjimas verčia peržiūrėti ir naujiems poreikiams pritaikyti turimus visuomenės išteklius taip pat ir socialinėje srityje. Senstant populiacijai, mažėja dirbančių žmonių skaičius, didėja socialinių paslaugų ir globos poreikis ir tuo pačiu išlaidos socialinei apsaugai. Gyventojų amžiaus struktūros pokyčiai įtakoja naujų socialinių problemų atsiradimą, auga poreikis teikti naujas socialines paslaugas. Visi į vaikų globos namus atvykstantys vaikai yra iš Jonavos rajono nefunkcionalių, socialinės rizikos šeimų. Beveik visi patyrę smurtą, prievartą, skurdą, prievartą. Vaikų socialinė branda žymiai atsilikusi nuo fizinės. Apgyvendinama vis daugiau vaikų, padariusių administracinius ir netgi baudžiamosios teisės pažeidimus. Dauguma apgyvendinamų vaikų vadovaujasi asocialiomis vertybėmis, emociškai išbalansuoti, neadekvačiai reaguojantys į aplinką, agresyvūs, nesilaikantys priimtinų elgesio normų. Šiems paaugliams suteikti reikiamą pagalbą sunku, nes jie atsisako siūlomos pagalbos ir konsultacijų, dažnai ignoruoja priimtus sprendimus, nesivadovauja specialistų rekomendacijomis.

 Visuomenės nuomonė apie vaikų globos namuose gyvenančius vaikus yra prieštaringa. Vieni labai užjaučia vaikus, mano kad jie yra skriaudžiami, kiti nusiteikia priešiškai. Vertinant vaikų globos namuose gyvenančių vaikų elgesį pastebima, kad visuomenė ne visada vadovaujasi protingumo principais, nesilaikoma teisių – pareigų balanso principo, staigiai tikimasi šimtaprocentinio elgesio pokyčio.

 **Technologiniai veiksniai:**

 Augant informacijos srautams ir vystantis kompiuteriniai technikai, kuriantis informacinei visuomenei, plintant IT panaudojimui tai tampa svarbiu iššūkiu darbuotojams. Informacinės visuomenės plėtra ir informacinių bei komunikacijos technologijų galimybės ne tik leidžia mažinti darbo sąnaudas, paspartinti darbo procesus, bet ir tobulinti teikiamų socialinių paslaugų kokybę, atsiranda galimybė operatyviai keistis informacija ir duomenimis su kitomis institucijomis. Vis didesnė gyventojų dalis turi galimybę naudotis šiuolaikinėmis informacinėmis, komunikacinėmis priemonėmis, o tai skatina klientų aptarnavimo ir paslaugų teikimo modernizavimą. Kiekvienoje šeimynoje yra: 2 kompiuteriai, internetinė prieiga, muzikinis centras, namų kinas, visa buitinė technika, filmavimo kamera ir fotoaparatai.

Įstaiga turi 3 automobilius, vaizdo projektorių, lauko stebėjimo kameras.

 **IŠTEKLIAI (vidaus veiksniai)**

 **Teisinė bazė:**

 Vaikų globos namai yra pelno nesiekiantis ribotos civilinės atsakomybės juridinis asmuo. Vaikų globos namai teikia socialines paslaugas našlaičiams ir be tėvų globos likusiems vaikams nuo 1 iki 18 metų. Įstaigos steigėjas - Jonavos rajono savivaldybės taryba. Vaikų globos namai savarankiškai ar/ir kartu su valstybės ar nevyriausybinėmis institucijomis ir/ar organizacijomis, kitais socialiniais partneriais, rengia ir įgyvendina socialines programas bei kitas socialines priemones, vykdo kitas Lietuvos Respublikos įstatymais, Vyriausybės nutarimais, steigėjo sprendimais ir kitais teisės aktais pavestas funkcijas, vadovaujasi Socialinių paslaugų katalogu, socialinių paslaugų įstatymu, higienos norma HN 124-2014, socialinės globos normų aprašu. Įstaiga turi patvirtintus ir įregistruotus nuostatus, higienos pasą, maisto tvarkymo pažymą, licenciją socialinei globai teikti - institucinė socialinė globa (ilgalaikė, trumpalaikė) likusiems be tėvų globos vaikams, socialinės rizikos vaikams, sutvarkyti pastato ir žemės dokumentai jie užregistruoti juridinių asmenų registre. Parengti vidaus veiklą reglamentuojantys dokumentai.

 **Organizacinė struktūra:**

 Vaikų globos namų struktūra suformuota pagal vykdomas funkcijas. Struktūrą sudaro: administracija, tiesiogiai su vaikais dirbantys personalas, techninis personalas. Direktoriaus įsakymu patvirtinta įstaigos valdymo struktūrą. Darbuotojų pareigybės aprašymuose įvardijamas pavaldumas ir atliekamos funkcijos. Įstaigoje veikia: įtaigos taryba, vaikų taryba, vaiko gerovės komisija, krizių valdymo komanda, socialinės globos kokybės įsivertinimo grupė, individualių socialinių globos planų peržiūros komisija.

 **Žmogiškieji ištekliai:**

* Vaikų globos namams yra patvirtinta 47,5 etatai: 1 etatas direktorius, 1 – direktoriaus

pavaduotojas socialiniams reikalams, 6 - socialinio pedagogo, 1 - neformalaus ugdymo pedagogo, 1 - psichologo, 1.- vyriausiojo socialinio darbuotojo, 6 socialinio darbuotojo, 18,75 socialinio darbuotojo padėjėjo, 1 - raštvedžio – sekretoriaus, 1 - direktoriaus pavaduotojo ūkio reikalams, 3 – virėjų, 0,5 - virėjo padėjėjo, 1 – sandėlininko, 0,5 – valytojos, 05 - kiemsargio, 1 - pastato remonto darbininko, 0,5 – siuvėjo, 0,5 – dietisto, 1 – vairuotojo, 0,25 - kasininko.

**Planavimo sistema:**

Vaikų globos namų darbo praktika yra pakankamai nusistovėjusi, personalas ją gerai žino. Iki šiol vaikų namai turėjo savarankišką strateginį planą ir vykdė metinę veiklos programą, vaikų globos namų kompetencijoje esančius tikslus ir uždavinius. Vaikų globos namuose rengiami metiniai šeimynų ir specialistų veiklos planai. Vaikų globos namų veiklos planą, strateginį planą rengia direktorės įsakymu paskirta darbo grupė ir pateikia svarstyti įstaigos tarybai. Biudžeto sąmatą planuoja centralizuotos buhalterijos vyriausias specialistas, direktorius, pavaduotojai, svarsto įstaigos taryba. Šeimynų mėnesinius planus rengia socialiniai pedagogai su savo komanda. Kiekvieną dieną socialiniai pedagogai ir socialiniai darbuotojai rengia ir vykdo dienos planus. Planavimas padeda efektyviai įgyvendinti įstaigos misiją, uždavinius.

**Finansavimo ištekliai:**

 Vaikų globos namai yra biudžetinė įstaiga, finansuojama iš savivaldybės biudžeto lėšų, globos išmokų, paramos gautos pagal vykdomus projektus, rėmėjų, 2 % paramos. Vaikų globos namai turi paramos gavėjo statusą .Didžiausią paramos dalį gauname vaikų užimtumo, laisvalaikio reikmėms (nemokomi apsilankymai muziejuose, koncertuose, edukacinėse programose, sporto varžybose) ir t.t.

 **Apskaitos tinkamumas:**

Vaikų globos namų apskaita organizuojama vadovaujantis LR buhalterinės apskaitos įstatymu, LR Biudžeto sandaros įstatymu, Biudžetinių įstaigų buhalterinės apskaitos tvarka, patvirtinta LR finansų ministro, apskaitos vadovu patvirtintu direktorės įsakymu, ir kitais norminiais aktais: Vietos savivaldos įstatymas, biudžeto sandaros įstatymas, viešųjų pirkimų įstatymas, Socialinių paslaugų įstatymas. Jonavos rajono savivaldybės tarybos sprendimais, socialinės apsaugos ir darbo ministro įsakymais, LR Vyriausybės nutarimas ir kitais teisiniais aktais.

 **Ryšių sistema:**

 Vaikų globos namų aprūpinimas informacinėmis technologijomis yra pakankamas. Turime 2 laidinius telefonus, faksą, visi kompiuteriai prijungti prie internetinio TEO ryšio, naudojamasi elektroninio pašto paslaugomis turime savo elektroninio pašto dėžutę (jonavosvaikai@gmail.com). Bankų pavedimai, vietiniai ir mokėjimai bei kitos operacijos atliekamos, naudojant bankų internetine sistema. Globojamiems (rūpinamiems) vaikams, jų tėvams, kitiems vaikų globos namų bendruomenės nariams, visuomenei, žinios apie mūsų veiklą, skelbiamos vietos ir šalies žiniasklaidoje, interneto tinklalapyje [www.jonavosvaikunamai.lt](http://www.jonavosvaikunamai.lt). Lauke įrengtos vaizdo kameros.

# Stiprybių, silpnybių, galimybių ir grėsmių (SSGG) analizė

**Stiprybės**

Vaikų globos namų atvirumas ir svetingumas;

Dėmesys globojamų vaikų asmenybei ir socialinei raidai;

Darbuotojai turi socialinio darbo pagrindus, kompetencijų ir didelę darbo patirtį;

Ugdymo ir globos procesas organizuojamas įvairiomis kryptimis: projektai, kūrybiniai darbai, mokomosios-pažintinės ekskursijos, išvykos, veiklų pasirinkimas ir t.t.

Gerėjanti vaikų globos namų materialinė bazė;

Nusistovėjusios tradicijos;

Pastovus tiesiogiai su vaikais dirbančio personalo profesinis tobulėjimas;

Vaikų globos namų darbo procesai yra nusistovėję ir pažįstami darbuotojams. Jie žino savo pareigas ir atsakomybę;

Racionalus materialinių ir finansinių išteklių naudojimas;

Nemažai dėmesio skiriama vaikų globos namų įvaizdžio formavimui visuomenėje.

Rengiami trimečiai strateginiai planai pagal savivaldybės pateiktas formas.

Planingas prevencinis darbas su globojamų vaikų biologine šeima.

**Silpnybės**

Nėra sukurtos operatyviai ir efektyviai funkcionuojančios bendradarbiavimo sistemos su kitomis įstaigomis.

Darbuotojų motyvacijos mažėjimas.

Nedidelis darbo užmokestis ir ribotos galimybės skatinti ir motyvuoti darbuotojus materialiniais būdais neleidžia pritraukti profesionalių ir perspektyvių darbuotojų, o jau dirbančius vaikų globos namuose kvalifikuotus darbuotojus verčia ieškoti patrauklesnių darbo pasiūlymų.

Didėjanti darbuotojų kaita.

Jauni specialistai turi mažai žinių ir patirties kaip reikia dirbti su tėvų globos netekusiais, turinčiais emocijų ir elgesio sutrikimų, vartojančiais narkotines medžiagas vaikais.

Trūksta kompleksinės pagalbos, sprendžiant globojamų (rūpinamų) vaikų problemas.

Apgyvendinami. vyresnio amžiaus vaikai, turintys emocijų ir elgesio sutrikimų.

Nėra tarpinstitucinio bendravimo ir bendradarbiavimo sprendžiant nusikalsti linkusių vaikų problemas.

Nėra parengtų ir patvirtintų rizikos vertinimo metodikų, skirtų darbui su delinkvetinio elgesio vaikais.

**Galimybės**

 Mažinti neigiamą globojamų (rūpinamų) paauglių nuostatą į vaikų globos namus.

Gerinti vaikų globos namų mikroklimatą, komandinio darbo plėtojimą.

Vaikų globos namai privalo išnaudoti visas galimybes, kad būtų plėtojamas ir gerinamas bendravimas, bendradarbiavimas su kitomis socialinės srities įstaigomis ir kitomis institucijomis, visuomeninėmis organizacijomis, religinėmis bendruomenėmis ir kt.

Narystė ES atvėrė galimybes pasinaudoti ES struktūrinių fondų finansine parama, keliant darbuotojų kvalifikaciją.

Kasmet auganti ekonomika ir didėjantis BVP leidžia tikėtis geresnio finansavimo tiek iš Savivaldybės, tiek iš valstybės biudžeto.

Didėja tarptautinio bendradarbiavimo galimybės.

Sparčiai vystantis ir plečiantis informacinėms technologijoms, atsiranda vis daugiau galimybių naudotis kitų institucijų duomenų bazėmis.

Aktyviai ieškoti galimybių dalyvauti (teikti pasiūlymus) aktualių socialinės srities teisės norminių aktų rengime.

Kadangi už socialinių paslaugų organizavimą ir teikimą didžiausia atsakomybė tenka vaikų globos namams, paliekama nemaža erdvė novatoriškai paslaugų plėtrai, vaikų globos namų savarankiškumas nėra ribojamas ir suteikiama galimybė teikti pasiūlymus.

 Reikėtų intensyviau ieškoti ir pritraukti lėšų iš įvairių rėmėjų, rengti kuo daugiau įvairių projektų.

 Palankus vaikų globos namų administracijos požiūris į inicijuojamus pokyčius, palanki orientacija į paslaugų kokybę ir jų standartizavimą.

Informacijos sklaida, gerinant vaikų globos namų įvaizdį visuomenėje.

**Grėsmės**

Didėjantis įžūlus globojamų (rūpinamų) vaikų elgesys, kultūros, pagarbos suaugusiems stoka.

Didelė emocinė įtampa darbe ir nedidelis atlygis.

Apgyvendinami delinkvetinio elgesio paaugliai, linkę nusikalsti ar padarę nusikaltimus, turintiys priklausomybių.

Visuomenės, (o ir kitų institucijų bei specialistų) požiūris į socialinį darbą ir jo vykdytojus, yra paviršutiniškas ir nepakankamai palankus.

Nepakankamas dėmesys ir parama strateginiais veiklos, organizacijos plėtros klausimais iš vaikų globos namus kuruojančių socialinės apsaugos priežiūros departamento, kai kurių funkcijų neapibrėžtumas, bendradarbiavimo ir koordinavimo stoka apsunkina vaikų globos namų veiklos vykdymą ir vystymą.

* 1. **METŲ VEIKLOS TIKSLAI, TURINYS, PRIEMONĖS**

 ***1. Tikslas: Siekti globojamo (rūpinamo) vaiko asmenybės skleidimosi ugdant savimi ir savo***

***gebėjimais pasitikinti žmogų***

|  |  |  |  |  |
| --- | --- | --- | --- | --- |
| **Uždavinys** | **Priemonės pavadinimas** | **Laukiamas rezultatas** | **Lėšos** | **Laikas**  |
| 1.Ugdyti pažinimo ir socialinės kompetencijos įgūdžius, pasitelkiant meninės raiškos veiklą | Tradicinių renginių organizavimas. Valstybinių švenčių renginių organizavimas | Aplinka formuojanti bendravimo, bendradarbiavimo įgūdžius | Žmogiškieji ištekliai,  | 2016-2018 |
| 2. Skiepyti pagarbą, toleranciją kitaip mąstančiam, atrodančiam, ugdyti pilietiškumą ir tautinę savimonę | Projektai, planuota veikla | Bendri renginiai atkreipiantys dėmesį į dorines vertybes: draugiškumą, toleranciją, pagarbą kitiems | Socialinių partnerių paslaugos, projekto lėšos, paramos lėšos | 2016-2018 |
| 3. Plėtoti globojamų (rūpinamų ) vaikų socialinę-kultūrinę raišką, kaip vaiko prigimtinį siekį adaptuotis aplinkoje remiantis įgyta patirtimi | Projektai, programos, veiklos planai | Individualūs ir bendri renginiai | Projektų, programų globos išmokų lėšos | 2016-2018 |
| 4. Tobulinti tiesiogiai su vaikais dirbančio personalo kompetencijas įvairioje veikloje | Mokymai, seminarai, kursai, projektai, metodiniai susirinkimai | Įgis naujų žinių, kurias galės pritaikyti tiesioginiame darbe. | Žmogiškieji ištekliai, biudžeto lėšos | 2016-2018 |
| 5. Analizuoti globos, ugdymo ir ugdymosi rezultatus | Susirinkimai, direkciniai pasitarimai, veiklos stebėsena, dokumentų kontrolė | Sėkmingas ir planuotas įstaigos darbas | Žmogiškieji ištekliai | 2016-2018 |
| 6. Organizuoti įvairią veiklą įstaigoje ir už jos ribų | Įvairios akcijos, parodos, renginiai | Ryšių plėtotė su socialiniais partneriais | Žmogiškieji ištekliai, paramos lėšos | 2016-2018 |

***2. Tikslas: Užtikrinti globos kokybę ir veiksmingumą***

|  |  |  |  |  |
| --- | --- | --- | --- | --- |
| **Uždavinys**  | **Priemonių pavadinimas** | **Laukiamas rezultatas** | **Lėšos**  | **Laikas** |
| 1. Parengti neformaliojo ugdymo programas | Anketos,apklausos | Atlikti globojamų vaikų apklausą dėl neformaliojo ugdymo veiklų | Žmogiškieji resursai, biudžeto lėšos | 2016 m. III ket.  |
| 2. Organizuoti neformaliojo ugdymo veiklą atsižvelgiant į vaikų pageidavimus ir vaikų globos namų galimybes | Anketos, apklausos | Įvertinti kiekvieno vaiko sugebėjimus | Žmogiškieji resursai | 2016-2018 |
| 3. Vykdyti globojamų vaikų elgesio korekciją ir formuoti būtinus socialinius įgūdžius sėkmingai integracijai į visuomenę | Sukurti ir taikyti elgesio korekcijos priemones | Vertinti vaikų elgesį, skatinti patiems įsivertinti | Žmogiškieji resursai | 2016-2018 |
| 4. Vykdyti žalingų įpročių prevenciją | Tyrimai, apklausos, anketavimas, prevenciniai užsiėmimai | Įsivertinti priklausomybių paplitimą | Žmogiškieji ištekliai | 2016-2018 |
| 5. Vykdyti globojamų vaikų smurto ir patyčių prevenciją | Apklausos ,dalyvauti programose, akcijose | Įsivertinti problemas | Žmogiškieji ištekliai | 2016-2018 |
| 6. Teigiamo elgesio formavimas | Tvarkos peržiūrėjimas, papildymas | Pasikeis vaikų elgesys, formuosis teigiamos nuostatos | Žmogiškieji resursai | 2016-2018 |
| 7. Sistemingai teikti socialinę, pedagoginę, psichologinę pagalbą | Vykdyti vertinimą, tyrimus, konsultacijas | Kompetentinga, kompleksinė pagalba kiekvienam vaikui | Žmogiškieji ištekliai | 2016-2018 |
| 8. Tobulinti darbo organizavimo ir paslaugų teikimo dokumentaciją | Susisteminti dokumentus | Padės tinkamai vykdyti įstaigos planus | Žmogiškieji resursai, biudžeto išlaidos | 2016-2018 |

***3. Tikslas: Užtikrinti kokybišką ir efektyvų paslaugų teikimą globojamiems (rūpinamiems) vaikams***

|  |  |  |  |  |
| --- | --- | --- | --- | --- |
| **Uždavinys**  | **Priemonių pavadinimas** | **Laukiamas rezultatas** | **Lėšos**  | **Laikas**  |
| 1. Kvalifikuota asmeninė globa ir asmens sveikatos priežiūra kiekvienam globojamam vaikui | Teikti socialinę globą, atitinkančią kiekvieno asmens gebėjimus | Patenkinsim vaikų poreikius | Biudžeto lėšos, žmogiškieji resursai | 2016-2018 |
| 2. Kasdieninio gyvenimo įgūdžių palaikymas, laisvalaikio organizavimas | Anketavimas, testavimas | Išmoks organizuoti savo veiklas, įgys motyvaciją savarankiškai tvarkytis, tinkamai praleisti laisvalaikį | Žmogiškieji ištekliai, biudžeto lėšos | 2016-2018 |
| 3. Buitinių paslaugų teikimas, aktyviai skatinant vaikų savipagalbos įgūdžius | Įtraukti vaikus į procesą | Gaus paslaugas, atitinkančias kiekvieno poreikius | Biudžeto išlaidos, žmogiškieji resursai | 2016-2018 |
| 4. Kurti saugią, kiekvieno vaiko poreikius tenkinančią aplinką | Įtraukti visą bendruomenę į saugios aplinkos kūrimą | Kiekvienas vaikas gaus saugias sąlygas | Biudžeto lėšos, parama, žmogiškieji ištekliai | 2016-2018 |
| 5. Sveikos gyvensenos įgūdžių formavimas. | Programos sukūrimas | Praplėstos sveikos gyvensenos ugdymo formos | Žmogiškieji ištekliai | 2016-2018 |

**4.Tikslas.Kokybiško globojamiems (rūpinamiems) vaikams pritaikyto maitinimo organizavimas**

|  |  |  |  |  |
| --- | --- | --- | --- | --- |
| **Uždavinys**  | **Priemonės pavadinimas** | **Laukiami rezultatai** | **Lėšos**  | **Laikas**  |
| 1.Sudaryti sąlygas sveikatai palankiai vaikų mitybai | Maitinti koloringu, kokybiškai pagamintų maistu | Vaikai maitinamai sveikai | Žmogiškieji ištekliai | 2016-2018 |
| 2.Užtikrinti maisto saugą ir kokybę | Pateikti maistą kokybišką, įvairų, atitinkantį saugosreikalavimus | Gaus sveiką maistą | Žmogiškieji ištekliai | 2016-2018 |
| 3**.** Sudaryti sąlygas atsigerti geriamojo vandens | Sudarytos higieniškos sąlygos atsigerti geriamojo vandens | Vaikai pagal poreikį galės atsigerti geriamojo ir karšto virinto geriamojo vandens | Žmogiškieji ištekliai, savivaldybės biudžetas | 2016-2018 |
| 4.Ugdyti sveikos mitybos įgūdžius | Paskaita apie sveiką mitybą, sveiko maisto | Mokės suderinti maisto produktus, mokės pasigaminti sveikus patiekalus | Žmogiškieji ištekiai |  2 kartus į metus |
| 5.Atnaujinti vaikų maitinimo valgiaraščius | Valgiaraščius suderinti su VMVT | Gaus subalansuotą maitinimą,  | Žmogiškieji ištekliai | 2016- II ket. |

***5. Tikslas: Plėtoti bendradarbiavimą su valstybės, savivaldybių institucijomis, visuomeninėmis, religinėmis organizacijomis***

|  |  |  |  |  |
| --- | --- | --- | --- | --- |
| **Uždavinys** | **Priemonės pavadinimas** | **Laukiami rezultatai** | **Lėšos** | **Laikas** |
| 1. Gerosios patirties sklaida ir perimamumas |  Susitikimai su panašaus veiklos pobūdžio įstaigomis | Darbuotojai pasidalins gerąją darbo patirtimi Vaikai susipažins su kitomis įstaigomis  | Žmogiškieji resursai | 2016-2018 |
| 2. Keisti visuomenėje vyraujantį vaikų globos namų įvaizdį | Straipsniai vietinėje, respublikinėje spaudoje | Pateiksime žinių apie vaikų globos namų veiklą | Žmogiškieji resursai | 2016-2018 |
| 3. Naujų socialinių partnerių paieška ir ryšių plėtojimas | Kasmet pasirašyti po kelias bendradarbiavimo sutartis su naujais partneriais | Sudarysime sąlygas naujiems ryšiams | Žmogiškieji resursai, globos išmokų lėšos | 2016-2018 |
| 4. Rėmėjų pritraukimas | Naujų rėmėjų paieška ir pritraukimas į bendrą veiklą | Praplėsime rėmėjų ratą | Žmogiškieji resursai | 2016-2018 |
| 5. Vaikų globos namų internetinio puslapio redagavimas, atnaujinimas, papildymas | Sistemingas aktualios informacijos skleidimas | Informacijos apie vaikų globos namų veikla sklaida | Žmogiškieji resursai | 2016-2018 |
| 6. Prevencinio socialinio darbo su tėvais stiprinimas | Papildyti, patikslinti tėvų stiprinimo programą | Įgalins tėvus spręsti savo problemas | Žmogiškieji resursai | 2016-2018 |

***6.Tikslas: Vykdyti globojamų (rūpinamų) vaikų elgesio korekciją, formuoti būtinus socialinius įgūdžius sėkmingai integracijai į visuomenę***

|  |  |  |  |  |
| --- | --- | --- | --- | --- |
| **Uždaviniai** | **Priemonės pavadinimas** | **Laukiami rezultatai** | **Lėšos** | **Laikas** |
| 1. Taikyti elgesio korekcijos priemones |  Kas mėnesį vertinti globojamų (rūpinamų) vaikų elgesį, skatinant įsivertinimą |  Mokysis įsivertinti savo elgesį  | Žmogiškieji ištekliai |  |
| 2. Skatinti globojamus (rūpinamus) vaikus už pozityvų elgesį | Skatinti išvykomis, padėkomis, malonumais | Bus motyvuoti netinkamą elgesį keisti tinkamu | Žmogiškieji ištekliai |  |
| 3. Vykdyti globojamų (rūpinamų) vaikų švietimą | Rengti paskaitas diskusijas, individualias ir grupines konsultacijas lytinio, teisinio, prekybos žmonėmis ir kitais aktualias klausimais | Gaus informacijos, mokės turimas žinias pritaikyti savo gyvenimo | Žmogiškieji ištekliai |  |
| 4. Vykdyti globojamų (rūpinamų) vaikų smurto ir patyčių prevenciją | Atlikti tyrimus, apklausas, reaguoti į kiekvieną smurto ir patyčių atvejį. Kiekvieną smurto ar patyčių atvejį fiksuoti, perduoti | 100 proc., periodiškai (2 kartus per metus) bus apklausti vaikai | Žmogiškieji ištekliai |  |
| 5. Vykdyti globojamų (rūpinamų) vaikų žalingų įpročių prevenciją | Vykdyti tyrimus, apklausas, prevencinius užsiėmimus | Gaus žinių kaip atsispirti žalingiems įpročiams | Žmogiškieji ištekliai |  |

***7. Tikslas: Tobulinti strateginį valdymą***

|  |  |  |  |  |
| --- | --- | --- | --- | --- |
| **Uždavinys** | **Priemonės pavadinimas** | **Laukiami rezultatai** | **Lėšos** | **Laikas** |
| 1. Stiprinti savivaldą | Per visuotinius darbuotojų susirinkimus, direkciniuose pasitarimuose.Įtraukti vaikų globos namų savivaldos institucijas į dokumentų rengimą ir sprendimų priėmimą | Į savivaldos darbą įsilies kompetentingi darbuotojai | Žmogiškieji resursai |  |
| 2. Stiprinti veiklos priežiūrą ir viešinti veiklos rezultatus | Sudaryti strateginio plano vykdymo priežiūros grupę. Teikti kasmetines ataskaitas ir pasiūlymus | Viešumas, skaidrumas. Pagerės savivaldos darbas | Žmogiškieji resursai |  |

**IX. STRATEGINIO PLANO ĮGYVENDINIMAS IR PRIEŽIŪRA**

 Jonavos rajono vaikų globos namai, 2016-2018 m. strateginiam planui įgyvendinti, rengia metinę veiklos programą, metinį veiklos planą, specialistų metinius veiklos planus, pagal jų įgyvendinimo lygį koreguoja strateginį planą. Strateginio įstaigos plano įgyvendinimo priežiūra atliekama viso proceso metu ir visais lygiais. Strateginio plano grupė pristato vaikų globos namų strateginį planą visai vaikų namų bendruomenei per visuotinį susirinkimą. Tokiu būdu visi turi galimybę stebėti ir vertinti, kaip įgyvendinamas strateginis planas, teikti siūlymus bei pageidavimus. Vaikų namų administracija stebi ir įvertina ar institucija įgyvendina strateginius tikslus, programas, ar darbuotojai vykdo pavestas užduotis, ar vykdomų programų priemonės yra efektyvios, atitinkamai patikslina strateginius veiklos planus. Centralizuotos biudžetinių įstaigų buhalterinės apskaitos vyriausias specialistas stebi ir analizuoja, ar tinkamai ir skaidriai planuojamos ir naudojamos lėšos.

# Direktorė Emilija Markucevičienė

Direktorės pavaduotoja socialiniams reikalams Aldona Skurdauskienė

Vyriausioji socialinė darbuotoja Rasa Skurdauskaitė

Socialinė darbuotoja Loreta Šaduikė

Direktorės pavaduotoja ūkio reikalams Milda Cinkuvienė

Psichologė Kristina Verseckienė

Socialinė pedagogė Aušra Labogaitė

Socialinė pedagogė Zita Katašenkovienė

Socialinė pedagogė Stanislava Frankauskienė

Socialinė pedagogė Jurgita Jakimavičienė

Socialinė pedagogė Loreta Drabavičienė

Socialinė pedagogė Svetlana Komičienė

Socialinio darbuotojo padėjėja Irina Vaškevičienė

PRITARTA

Jonavos rajono vaikų globos namų

tarybos posėdžio 2015 m. gruodžio 29 d.

protokolu Nr. U3-6